Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 449

6. feladatcsoport Kishajóra nyílászárók, szerelvények, veretek felszerelése A kész hajótestre a nyílászárókat, szerelvényeket, vereteket a hajó kialakításától függõen a hajótest összeépítése elõtt, illetve összeépítése után építi, szereli be. Ennek során: — A nyílászárók, szerelvények, veretek tartóelemeit belaminálja, ragasztja, illetve szereli a vízzárási, a szilárdsági elõírások alapján. — A fedélzeti szerelvények tartó vereteit kifúrja, szigeteli, és csavarokkal rögzíti. — Berajzolja a nyílászárók helyét, kivágja a felületeket, kialakítja a szerkezeti illesztéseket, majd lezárja és felületkezeli a felületeket. A nyílászáró beszerelése elõtt ellenõrzi a vízzárást, majd megfelelõ szigetelõanyagot használva felszereli a nyílászárókat. — Leszabja a dörzsprofilt, a furatok kifúrása után szigeteli és rögzíti a tartócsavarokkal. — A tõkesúly felszereléséhez elõkészíti az illeszkedõ felületeket, kifúrja a furatokat, a furatok szigetelése után a felületek közé ragasztóanyagot, illetve szigetelõanyagot helyez, majd a tõkesúly nagyságától függõen daruval, emelõszerkezettel helyére teszi a tõkesúlyt, és meghúzza a csavarokat az elõírt nyomatékkal. A tõkesúly kiöntésénél az elõírt mennyiségû töltõsúlyt behelyezi. A kitöltött tõkesúlyt felülrõl vízmentesen lezárja, a töltõanyagot rögzíti. — A hajókormány szárától, elhelyezésétõl függõen a hajó tengelyvonalába, illetve az elõírt helyre és állásszögbe építi be a hajókormányt. A beépítésnél ügyel a vízzárásra, a szilárdsági elõírásokra és a szakszerûségre.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes